  Виталий Пронин 20-тӥ инвожое вузъёс абитуриентъёслэсь дышетскыны пырон понна документъёссэс кутыны кутскизы. Со сярысь журналистъёслы вераз Удмурт кун университетлэн администрациез. Дышетскыны пырон понна куриськонэз УдГУ-ын кутозы 20-тӥ инвожоысен 26-тӥ пӧсьтолэзёзь. Татын нырысетӥ нуналаз ик 65 адями заявление сётэм ини. Нимаз пусъёно: кин творческой яке университетын экзамен сётэ, соослэсь документъёссэс кутозы 11-тӥ пӧсьтолэзёзь, кылсярысь, Удмурт филологияя, финно-угроведениея но журналистикая институтэ пырисьёслэсь. Физкультурая институтэ пырисьёслэсь куриськонзэс кутозы 17-тӥ пӧсьтолэзёзь. Туэ университетын оглом 2 сюрс 548 бюджет инты луоз.  Тросгес бюджет инты сётэмын физика, математика, биология предметъёсын герӟаськем направлениослы. Дышетскыны пырись адями огъя 5 вузэ быдэн 3 направлениосъя куриськон гожтыны быгатэ. Кызьы вера УдГУ-ысь приёмной кампания пона кыл кутӥсь Павел Ходырев, нылпиос шорлыдын 2 направленилы куриськон гожто, но 3-аз ик мед гожтозы вылэм. Наталия Самсонова  